**KOOSTÖÖLEPING**

**Eesti Geoloogiateenistus,** registrikood 77000387, asukohaga F. R. Kreutzwaldi tn 5, Rakvere 44314 (edaspidi *geoloogiateenistus*), mida esindab Sirli Sipp Kulli, kes tegutseb põhimääruse alusel,

**Tartu Ülikool**, registrikood 74001073, asukohaga Ülikooli 18, Tartu 50090 (edaspidi *ülikool*), mida esindab rektori 25.07.2023 aasta käskkirja nr 6 alusel sotsiaalteaduste valdkonna dekaan Margit Keller,

edaspidi kõik koos nimetatud *pooled,*

sõlmisid koostöölepingu (edaspidi *leping*) alljärgnevas:

1. **Lepingu eesmärk ja objekt**
	1. Lepingu eesmärgiks on anonüümsel küsimustikul põhinevate andmete teaduslikel eesmärkidel kasutamise võimaldamine ülikooli poolt läbiviidavas organisatsiooniuuringus „EGT organisatsiooni uuring“ (edaspidi uuring) ning ülikooli doktorandi Endel Hango doktoritöös. Ülikool koostab organisatsiooniuuringu anonüümse põhiküsimustiku, viib selle läbi keskkonnas eformular.com, analüüsib tulemused ning esitab need geoloogiateenistusele seminari vormis poolte vahel kokkulepitud ja vormis. Uuringu eesmärgiks on analüüsida, millised on geoloogiateenistuse tugevused ja tuvastada organisatsiooni arenguvõimalusi.
	2. Lepingu objektiks on poolte koostöö, anonüümsete andmete töötlemine ja analüüsimine ning esitamine lepingu punktis 1 nimetatud uuringu läbiviimisel ja doktoritöö raames.Kuivõrd uuring viiakse läbi anonüümselt, siis käesoleva lepingu alusel läbiviidava uuringu käigus isikuandmete töötlemist Isikuandmete kaitse seaduse ja Euroopa Liidu isikuandmete kaitse üldmääruse (679/2016) tähenduses ei toimu.
2. **Poolte õigused ja kohustused**

2.1.Geoloogiateenistus võimaldab uuringu läbiviimist geoloogiateenistuse töötajatele, sh korraldab töötajatele uuringu lühitutvustuse ja jagab uuringu läbiviimise juhiseid e-kirjaga.

2.2.Geoloogiateenistusel on õigus kasutada uuringu tulemusi oma infomaterjalides.

2.3.Ülikool tutvustab geoloogiateenistusele uuringu tulemusi geoloogiateenistuse üldkoosolekul.

2.4. Pooled käsitlevad uuringu tulemusi konfidentsiaalsena. Ülikoolil on õigus kasutada uuringu tulemusi õppe- ja teadustöös. Uuringu tulemusi on Ülikoolil õigus publitseerida punktis 5.2 toodud tingimustel.

1. **Poolte kontaktisikud**
	1. Geoloogiateenistuse kontaktisik ja andmete edastaja on Andres Marandi, e-post: andres.marandi@egt.ee.
	2. Ülikooli kontaktisik lepinguga seotud küsimustes on Endel Hango, e-post: endel.hango@ut.ee.
2. **Lepingu muutmine ja ülesütlemine**
	1. Lepingu muutmine toimub poolte kokkuleppel. Muudatused vormistatakse kirjalikult ja jõustuvad allakirjutamise hetkest või poolte määratud tähtajal.
	2. Lepingu võib kumbki pool igal ajal üles öelda, teatades ülesütlemisest teistele pooltele kirjalikult vähemalt 2 nädalat ette.
	3. Lepingu lõppemisel või lõpetamisel jäävad kehtima lepingu punktid 2.4 ja 5.2.
3. **Muud tingimused**
	1. Lepingu täitmisega seoses kantud kulud jäävad eranditult kulu kandnud poole enda kanda.
	2. Kui ülikooli töötajad soovivad avaldada uuringu tulemust sisaldavat teadusartiklit, esitada konverentsiettekannet või muul moel uuringu tulemust avalikustada, siis on ülikool kohustatud kõnealuse teadusartikli, ettekande teksti või muu materjali esitama p-s 3.1 nimetatud geoloogiateenistuse kontaktisikule vähemalt 10 kalendripäeva enne eeldatavat avaldamise kuupäeva. Geoloogiateenistusel on õigus avaldatava materjali kohta kommentaare esitada ja mõlemad pooled arutavad heas usus, et lisada sellised kommentaarid avaldamisse või avalikustamisse. Kui geoloogiateenistus ei esita oma kommentaare ega teata oma keeldumisest uuringu tulemusi avaldada 15 kalendripäeva jooksul päringu esitamisest, loetakse, et ta on avalikustamisega nõustunud.
	3. Lepinguga seotud teade loetakse kätte saaduks, kui see on saadetud e-postiga ja teine pool on e-postiga kinnitanud teate kättesaamist, üle antud allkirja vastu või saadetud tähitud kirjaga ja postitamisest on möödunud 3 päeva.
	4. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada läbirääkimistega, lahendatakse vaidlus Tartu Maakohtus.
	5. Leping jõustub selle allkirjastamisest mõlema poole poolt ja kehtib kuni poolte poolt oma lepinguliste kohustuste täieliku nõuetekohase täitmiseni.
	6. Lepingu juurde kuulub sõlmimisel Lisa 1 „Uuringu tutvustus osalistele“.

**Eesti Geoloogiateenistus Tartu Ülikool**

Sirli Sipp Kulli Margit Keller

direktor sotsiaalteaduste valdkonna dekaan

Lisa 1

 „Uuringu tutvustus osalistele“

**Organisatsiooniuuringu** eesmärgiks on mõista EGT tugevusi ja tuvastada arenguvõimalusi

**Uuringu ülesehitus**

Uuringu keskmes on küsimustik, mis ühendab meeskonnatarkuse perspektiivid rahulolu ja pühendumusuuringu küsimustega. See tähendab, et lisaks üldisele rahulolule ja pühendumusele uuritakse ka, kuidas EGT meeskonnad koos töötavad ja millised on EGT tugevad küljed kollektiivina. See laiapõhjaline lähenemine võimaldab saada tervikliku ülevaate organisatsiooni praegusest seisundist.

**Anonüümsus ja konfidentsiaalsus**

Uuringu põhiküsimustik viiakse läbi anonüümselt. Eesmärk on luua turvaline keskkond, kus kõik tunnevad end vabalt oma ausat tagasisidet jagama. Tulemused kuvatakse ainult meeskonna ja organisatsiooni tasandil, ilma et oleks võimalik üksikisikuid tuvastada. Just sellel eesmärgil ei kuvata eraldi ka väikeste meeskondade tulemusi. EGT tulemustes ning vabavastustes arvestatakse muidugi kõigi vastajatega.

**Miks osaleda?**

Iga EGT töötaja panus on oluline. Mida rohkem töötajaid osaleb, seda täpsem ja tähendusrikkam on tagasiside, mida saadakse. See uuring on võimalus igaühe arvamuse kuuldavaks tegemiseks ning organisatsiooni tuleviku kujundamiseks.

**Kes? Mis? Kus?**

**Organisatsiooniuuringu põhiküsimustiku, tulemuste analüüsi ja esitamise on enda peale võtnud Tartu Ülikooli juhtimise doktorant ja kogenud organisatsiooni- ja juhtimiskonsultant Endel Hango (**endel.hango@ut.ee**). Küsimustik on 60 küsimusega, millest enamus on hinnanguküsimused skaalal, osad vabavastustega küsimused (ning mõned kommentaaride võimalused). See osa viiakse läbi keskkonnas** [eformular.com](https://www.eformular.com/).

Uuring viiakse läbi vahemikus 29. aprill – 10. mai 2024. Kõigile teile saadetakse e-kiri linkidega küsimustikule ja täpsemate juhistega selle täitmiseks.